Ένας υπέροχος χώρος με αρμονία, προσεγμένος με τον κατάλληλο εξοπλισμό, τόσο για ζευγάρι, οικογένεια με παιδιά ή και παρέα φίλων. Σπίτι με παρελθόν και όμορφη θέα, άνετο, ευρύχωρο χωρίς απώλειες θέρμανσης το χειμώνα και με ικανότητα διατήρησης της θερμοκρασίας δροσιάς για το καλοκαίρι. Η θέα ιδανική όπως θα επιθυμούσε ο επισκέπτης στη Σαντορίνη, και η τοποθεσία του κοντά στο δημόσιο χώρο παρκινγκ και δίπλα από τα εστιατόρια της Οίας. Οι οικοδεσπότες ευγενικοί, γνώστες της τοπικής ιστορίας και αρχιτεκτονικής, κάτι που είναι εμφανές και στο σπίτι. Η επικοινωνία εκ των προτέρων και κατά τη διάρκεια άμεση και ουσιαστική με σεβασμό στην ιδιωτικότητα των επισκεπτών. Αξίζει να αναφερθεί οτι παρέχονται και πληροφορίες από τους ιδιοκτήτες για δραστηριότητες στο νησί, όπως στην περίπτωσή μας όπου μας ενημέρωσαν για το Ακρωτήρι και μας έψαξαν να βρούν τους διαθέσιμους ξεναγούς στο νησί δίνωντάς μας την επιλογή να βρούμε τον κατάλληλο-η για εμάς. Σας ευχαριστούμε πολύ για το μεράκι σας.